Document ID: 31998D0578

Komisijas Lēmums
(1998. gada 16. septembris)
par kopīgiem tehniskiem noteikumiem attiecībā uz zema datu pārraides ātruma zemes mobilajām satelītstacijām (LMES), kas darbojas frekvenču joslā 1,5/1,6 GHz
(izziņots ar dokumenta numuru C(1998) 2724)
(Dokuments attiecas uz EEZ)
(98/578/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Eiropas Parlamenta un Padomes 1998. gada 12. februāra Direktīvu 98/13/EK, kas attiecas uz telekomunikāciju gala iekārtām un zemes satelītstaciju iekārtām, tostarp to atbilstības savstarpēju atzīšanu [1], un jo īpaši tās 7. panta 2. punkta otro ievilkumu,
tā kā Komisija ir pieņēmusi pasākumu, ar ko identificē gala iekārtu veidu, attiecībā uz ko ir vajadzīgi kopēji tehniski noteikumi, kā arī attiecīgā to piemērojuma jomas deklarācija saskaņā ar 7. panta 2. punkta pirmo ievilkumu;
tā kā jāpieņem attiecīgie saskaņotie standarti vai to daļas, ar ko ievieš pamatprasības, kuras pārveidojamas par kopējiem tehniskiem noteikumiem;
tā kā, lai ražotājiem nodrošinātu nepārtrauktu tirgus pieejamību, ir vajadzīgi pārejas pasākumi iekārtām, kas apstiprinātas saskaņā ar valsts tipa apstiprināšanas noteikumiem;
tā kā priekšlikums ir iesniegts Telekomunikāciju iekārtu apstiprināšanas komitejai (ACTE) saskaņā ar 29. panta 2. punktu;
tā kā šajā lēmumā paredzētie kopējie tehniskie noteikumi ir saskaņā ar ACTE atzinumu,
IR PIEŅĒMUSI ŠO LĒMUMU.
1. pants
1. Šo lēmumu piemēro gala iekārtām, ko paredzēts pievienot publiskam telekomunikāciju tīklam un uz ko attiecas 2. panta 1. punktā definētais saskaņotais standarts.
2. Šis lēmums nosaka kopējus tehniskus noteikumus, kas attiecas uz zema datu pārraides ātruma zemes mobilajām satelītstacijām (LMES), kas darbojas frekvenču joslā 1,5/1,6 GHz.
2. pants
1. Kopīgie tehniskie noteikumi aptver saskaņoto standartu, ko kompetentā standartizācijas iestāde sagatavojusi, lai pēc iespējas īstenotu Direktīvas 98/13/EK 17. pantā minētās pamatprasības. Norāde uz standartu ir I pielikumā.
2. Zemes satelītstaciju iekārtas, uz ko attiecas šis lēmums, atbilst 1. punktā norādītajiem kopīgajiem tehniskajiem noteikumiem, Direktīvas 98/13/EEK 5. panta a) un b) apakšpunktā norādītajām pamatprasībām, kā arī atbilst visu pārējo piemērojamo direktīvu, jo īpaši Padomes Direktīvu 73/23/EEK [2] un 89/336/EEK [3], prasībām.
3. Šā lēmuma II pielikuma A tabulā noteikti līdz 2002. gada 1. jūnijam piemērojamie ierobežojumi nevēlamām emisijām virs 1000 MHz un ārpus frekvenču joslām 1 626,5 MHz līdz 1 645,5 MHz un 1 656,6 MHz līdz 1 660,5 MHz. Šā lēmuma II pielikuma B tabulā norādīti šādi ierobežojumi, kas piemērojami no 2002. gada 1. jūnija.
3. pants
Direktīvas 98/13/EK 10. pantā minēto procedūru veikšanai izraudzītās pilnvarotās iestādes attiecībā uz šā lēmuma 1. panta 1. punktā minētajām zemes satelītstaciju iekārtām pēc šā lēmuma publicēšanas piemēro pielikumā minētos saskaņotos standartus vai nodrošina to piemērošanu.
4. pants
1. Valsts tipa apstiprināšanas noteikumus, kas attiecas uz iekārtām, ko aptver pielikumā minētais saskaņotais standarts, vairs nepiemēro trīs mēnešus pēc šā lēmuma pieņemšanas dienas.
2. Saskaņā ar šādiem valsts tipa apstiprināšanas noteikumiem apstiprinātas zemes satelītstaciju iekārtas var turpināt laist vietējā tirgū un nodot ekspluatācijā.
5. pants
Šis lēmums ir adresēts dalībvalstīm.
Briselē, 1998. gada 16. septembrī

Labels: 12
7